《仲冬南还再过童初吟馆次韵》
清代·吴鼒

寒翠堆檐树可因，高斋一到一番新。林收灏气雪加肃，菊断晚香梅导春。

识客奴厮皆旧雨，归田面目有微尘。奇书互换犹能读，他日名山待故人。

作者简介：（1755—1821）安徽全椒人，字及之，又字山尊，号抑庵。嘉庆四年进士。官侍讲学士。工骈体文，诗宗韩孟皮陆，善五言长古。以母老告归，主讲扬州书院。有《吴学士集》、《百萼红词》。